Անտառահատում (պատմվածք)

«**Անտառի հատումը։ Յունկերի պատմությունը**» (), Լև Տոլստոյի պատմվածքը, որը պատմում է Կովկասյան պատերազմի ժամանակ հրետանային դասակի մեկ օրվա մասին։ Մտնում է գրողի ստեղծագործությունների կովկասյան շարքի մեջ։ Գրվել է 1853-1855 թվականներին, առաջին անգամ տպագրվել է 1855 թվականին «Սովրեմեննիկ» ամսագրում։

## Ստեղծման պատմություն
Պատմվածքն սկսվել է 1853 թվականի ամռանը Կովկասում ծառայության ժամանակ (ի սկզբանե կոչվել է «Կովկասցի սպայի նոթերը», «Կովկասցի սպայի օրագիրը», ապա «Անտառահատում» և «Հրետանու ենթասպայի նոթերը»)։ Պատմվածքի վրա աշխատանքը շարունակվել և ավարտվել է արդեն Սևաստոպոլում 1855 թվականի մայիս-հունիս ամիսներին։ Տոլստոյը որոշել է նոր պատմվածքը նվիրել Ի. Ս. Տուրգենևին՝ դրանում նկատելով Տուրգենևի պատմվածքների «շատ ակամա նմանակում»։

Պատմվածքը տպագրվել է «Սովրեմեննիկ» ամսագրում (1855, № 9)՝ «Լ. Ն. Տ.» ստորագրությամբ և նվիվել *Ի. Ս. Տուրգենևին*։ Տուրգենևը, որը մինչ այդ անձամբ ծանոթ չէր հեղինակին, նրան նամակ է գրել, որտեղ շնորհակալություն է հայտնել այն իրեն նվիրելու համար. «Իմ ամբողջ գրական կարիերայում դեռ ոչինչ այսպես չէր  շոյել իմ ինքնասիրությունը» ()։

## Սյուժե
Գործողությունները տեղի են ունենում 1850-ական թվականներին Չեչնիայում Կովկասյան պատերազմի ժամանակ։ Պատմությունը ներկայացվում է հրետանային մարտկոցի դասակի հրամանատար ենթասպայի անունից։

Փետրվարյան օրերից մեկում ենթասպայի դասակին հանձնարարվում է «անտառի հատումը»՝ ուղեկցել և պաշտպանել այն զինվորներին, որոնք թշնամու մոտ տարածքում փայտ են կտրելու։ Գիշերը շարասյունը դուրս է գալիս և մտնում անտառ։ Պատմողը բնութագրում է իր դասակի զինվորներին (Վելենչուկ, հրետանու ենթասպա Մաքսիմով, ռմբարկու Անտոնով, ձիավոր Չիկին, ամենածեր զինվոր Ժդանովը և երիտասարդ նորակոչիկ, որն առաջին անգամ է մասնակցում արշվանքի)։ Նա նաև առաջարկում է ռուս զինվորների իր դասակարգումը.

Հրետանավորները նստում են կրակի մոտ, իսկ բալագուր Չիկինը զվարճալի պատմություններ է պատմում։ Լուսադեմին լեռնականները հայտնվում են անտառի բացատում և սկսում կրակել, ենթասպան հրամայում է հրացաններով կրակել նրանց վրա, և նրանք նահանջում են։ Ենթասպան զրուցում է վաշտի հրամանատար Բոլխովի հետ, որն իր հիասթափությունն է հայտնում Կովկասում ծառայությունից։ Այնուհետև թշնամին վերադառնում է և երկու թնդանոթ դնում բացատի եզրին՝ ժամանակ առ ժամանակ գնդակոծելով անտառի սպաներին։ Վելենչուկին ծանր վիրավորում են, որին տանում են սայլով։

Երեկոյան հատումն ավարտվում է, շարասյունը հեռանում է, սակայն դասակին և մեկ հետևակային գումարտակի հրամայված է մնալ մինչև վաղը։ Ենթասպան զրուցում է սպաների հետ, այնուհետև վերադառնում է իր դասակի մոտ և հետևում զինվորներին։ Հայտնում են, որ Վելենչուկը մահացել է։ Զինվորները խոսում են կրակի մոտ, Անտոնովը երգում է  «Берёзушка» երգը։

## Արձագանքներ
Նիկոլայ Նեկրասովը 1855 թվականի սեպտեմբերի 2-ին Տոլստոյին հայտնել է.

## Աուդիոներկայացումներ
* Л. Толстой. «Рубка леса» (Цикл/Серия: Аудиособрание сочинений. Том 4) — читает Вячеслав Герасимов. Студия АРДИС, 2003.

## Ծանոթագրություններ

## Արտաքին հղումներ
* Толстой Л. Н. Рубка леса: (Рассказ юнкера) // Толстой Л. Н. Полное собрание сочинений: В 100 т. — Художественные произведения: В 18 т. — М.: Наука, 2000—… Т. 2: 1852—1856. — 2002. — С. 51—80.
* «Рубка леса» в Собрании сочинений Льва Толстого в 22 томах («Русская виртуальная библиотека»)

Կատեգորիա:1855 գրքեր
Կատեգորիա:Լև Տոլստոյի ստեղծագործություններ